ADAM is terug op die Top-20ADAM is terug. Stoff de Beer (voor) is nou saam met Kyle Grant (links agter) en Hugo Ludik (regs agter) deel van dié groep. (Foto: Deon van Wyk) Die musiekgroep ADAM se splinternuwe enkelsnit, “Liefde is”, betree vandeesweek die Maroela Media Afrikaanse Top-20 in die 19de plek. ADAM het aanhangers verlede jaar laat gons met die aankondiging dat hy besluit het om die tuig neer te lê. Ondanks ’n moeilike jaar in die musiekbedryf en die Covid-19-pandemie wat kunstenaars gepootjie het, is dié groep terug en spog ook met ’n nuwe lid, Christoff de Beer. Riaan Benadé se debuutenkelsnit, “Gooi nog ’n whiskey”, bly vir die vierde week in die no. 1-posisie. In vandeesweek se Maroela Media Afrikaanse Top-20 is daar ses snitte wat styg, agt wat daal, vyf wat onveranderd bly en een nuwe enkelsnit wat dié week die treffersparade betree.